**apstiprinĀts**

Iepirkuma komisijas 2024.gada 05.janvāra sēdē

(protokols Nr.2)

NOLIKUMS

IEPIRKUMAM

**“Būvniecības ieceres dokumentācijas izstrāde un autoruzraudzības veikšana SIA “Daugavpils satiksme” objekta Kārklu ielā 24, Daugavpilī siltināšanai”**

Identifikācijas numurs SIADS/2024/1

**Daugavpils, 2024**

**I. Vispārīgā informācija**

1. Iepirkuma procedūras nosaukums: **“Būvniecības ieceres dokumentācijas izstrāde un autoruzraudzības veikšana SIA “Daugavpils satiksme” objekta Kārklu ielā 24, Daugavpilī siltināšanai”.**
2. Iepirkuma procedūras identifikācijas numurs: **SIADS/2024/1**.
3. Iepirkuma procedūra: iepirkums saskaņā ar Iepirkumu uzraudzības biroja 2019.gada 15.aprīļa Iepirkumu vadlīnijām sabiedrisko pakalpojumu sniedzējiem (precizētas 21.12.2022.).
4. Pasūtītāja nosaukums, adrese un citi rekvizīti:

|  |  |
| --- | --- |
| **Pasūtītāja nosaukums:** |  **Sabiedrība ar ierobežotu atbildību “Daugavpils satiksme”**   |
| Reģistrācijas numurs: | 41503002269 |
| Juridiskā adrese: | 18.novembra iela 183, Daugavpils, LV-5417 |

1. Kontaktpunkts:

|  |  |
| --- | --- |
| **Kontaktpunkts:** | **Sabiedrība ar ierobežotu atbildību “Daugavpils satiksme”**  |
| **Kontaktpunkta adrese:** | **18.novembra iela 183, Daugavpils, LV-5417** |
| Kontaktpersona tehniskajos jautājumos | SIA “Daugavpils satiksme” tehniskais direktors Dmitrijs Rodionovs, tālr.+371 28297252 |
| Kontaktpersona juridiskajos jautājumos | SIA “Daugavpils satiksme” iepirkumu speciālists Dmitrijs Meinerts, tālr.+371 20009188 |
| Tālrunis, fakss: | 65433632 |
| E-pasta adrese: | info@dsatiksme.lv  |
| Darba laiks: | Pirmdiena - Ceturtdiena | 08.00 – 12.00, 12.45 – 17.00 |
|
| Piektdiena | 08.00 – 12.00, 12.45 – 15.45 |

**II. Iepirkuma priekšmeta apraksts, apjoms, daļas**

1. Iepirkuma priekšmets nav sadalīts daļās:
2. Atbilstošākais CPV kods: 71000000-8 (Arhitektūras, būvniecības, inženiertehniskie un pārbaudes pakalpojumi); papildkodi: 71320000-7 (Inženiertehniskās projektēšanas pakalpojumi), 71248000-8 (Projekta un dokumentācijas uzraudzība).
3. Projektēšanas pakalpojuma līguma **maksimālais** izpildes laiks – **150 (viens simts piecdesmit) kalendārās dienas** no līguma noslēgšanas dienas. Autoruzraudzības veikšanas laiks ir līdz objekta pieņemšanai ekspluatācija.
4. ***Pirms piedāvājuma iesniegšanas ir obligāti jāveic objekta apskate. Objekta apskate jāveic ne vēlāk kā 4 (četras) dienas pirms piedāvājumu iesniegšanas termiņa beigām. Objekta apskates laiks ir jāsaskaņo ar atbildīgo personu Dmitriju Rodionovu, tālr: +371 28297252. Piedāvājumam jāpievieno pasūtītāja pārstāvja parakstīts objekta apskates akts (Nolikuma pielikums Nr.­7).***

**III. Iepirkuma līguma izpildes laiks, vieta un svarīgākie nosacījumi**

1. Iepirkums paredz līgumu slēgšanu. Iepirkuma līgumu projekti norādīti iepirkuma nolikuma 5 un 6.pielikumos.
2. Iepirkuma līguma izpildes laiku, vietu un svarīgākos nosacījumus paredz tehniskā specifikācija (1.pielikums) un iepirkuma līgumu projekti (5. un 6.pielikums).
3. Iepirkuma līguma izpildes vieta: Daugavpils valstspilsētas pašvaldības administratīvā teritorija.
4. Iepirkuma līguma projekts paredz līguma saistību izpildes nodrošinājumu.

**IV. Piedāvājumu iesniegšanas un atvēršanas vieta, datums un laiks**

1. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.
2. Piedāvājumu iesniegšana:
	1. **Nosūtot uz e-pasta adresi** **info@dsatiksme.lv** **skenētā veidā vai parakstīto ar drošu elektronisko parakstu.**
3. **Piedāvājumu iesniegšanas datums un laiks – līdz 2024.gada 29.janvārim plkst.10:00 pēc vietējā laika.**
4. **Iepirkuma komisija atver iesniegtos piedāvājumus tūlīt pēc piedāvājumu iesniegšanas termiņa beigām.** Ja piedāvājums iesniegts pēc 16.punktā norādītā termiņa, pasūtītājs neatver iesniegtos piedāvājumus un nosūta tos atpakaļ pretendentiem.
5. Piedāvājumu vērtēšanu un lēmumu pieņemšanu komisija veic slēgtā sēdē.

**V. Piedāvājuma noformējums**

1. **Piedāvājumā iekļaujamie dokumenti:**
	1. **pieteikums** saskaņā ar iepirkuma nolikuma 2.pielikumu;
	2. **kvalifikācijas (atlases) dokumenti**;
	3. **finanšu piedāvājums** saskaņā ar iepirkuma nolikuma 3.pielikumu, norādot piedāvāto kopējo līgumcenu. Pretendentu piedāvātās līgumcenas līguma izpildes laikā netiks mainītas. Finanšu piedāvājumā visas cenas un summas jānorāda *euro* ar 2 (divām) decimālzīmēm aiz komata.
	4. **objekta apsekošanas akts** saskaņā ar iepirkuma nolikuma 7.pielikumu
2. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
3. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
4. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
5. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, iepirkuma komisija var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
6. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
7. Iesniedzot piedāvājumu, pretendents pilnībā atzīst visus iepirkuma nolikumā (t.sk. tā pielikumos) ietvertos nosacījumus.
8. Ja pretendenta iesniegtais piedāvājums neatbilst iepirkuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.

**VI. Prasības saistību izpildes nodrošinājumam**

1. Iepirkuma līguma projektā ir paredzēts līguma saistību izpildes nodrošinājums tam, ka līguma izpildītājs pienācīgi un pareizi izpildīs līgumā minētās saistības.
2. Atbilstoši iepirkuma līguma projekta nosacījumiem, pretendents, kuram piešķirtas iepirkuma līguma slēgšanas tiesības, 5 (piecu) darba dienu laikā no līguma parakstīšanas dienas iesniedz Pasūtītājam no līguma izpildītāja puses neatsaucamu iepirkuma līguma saistību izpildes nodrošinājumu kā bankas garantiju vai apdrošināšanas polisi kā pirmā pieprasījuma garantiju, ar tajā ietvertu līguma saistību izpildes nodrošinājuma sniedzēja apņemšanos veikt bezierunu iepirkuma līguma saistību izpildes nodrošinājuma maksājumu pēc pirmā Pasūtītāja pieprasījuma, kad pasūtītājs paziņo, ka līguma izpildītājs nepilda (vai nepienācīgi pilda) minētā līguma saistības. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt pasūtītājam pieprasīto summu neatkarīgi no pieprasījuma pamatojuma iesniegšanas vai tā apstrīdēšanas. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu.
3. Līguma saistību izpildes nodrošinājumam jābūt spēkā visu iepirkuma līguma izpildes termiņu. Minēto līguma saistību izpildes nodrošinājuma termiņu nosaka pie iepirkuma nolikumā paredzētā provizoriskā būvprojekta izstrādes kopējā termiņa pieskaitot papildus divus mēnešus.
4. Līguma saistību izpildes nodrošinājuma apmērs ir 10% (desmit procenti) no līgumcenas bez pievienotās vērtības nodokļa.
5. Līguma saistību izpildes nodrošinājumu pasūtītājs var izmantot līgumsoda ieturēšanai, kā arī gadījumā, ja izpildītājs atsakās izpildīt līgumu vai līgums tiek vienpusēji izbeigts kavējuma vai neizpildes (nepienācīgas izpildes) dēļ.
6. Līguma saistību izpildes nodrošinājuma oriģinālu (ja oriģināls bija iesniegts papīrā formātā) pasūtītājs atgriež pēc līguma izpildītāja pieprasījuma pēc tās termiņa iztecējuma.

**VII. Prasības pretendentiem un iesniedzamā informācija,
kas nepieciešama, lai novērtētu pretendentu**

1. **Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām:**

|  |  |  |
| --- | --- | --- |
| **Nr.** | **Pretendentu kvalifikācijas prasības** | **Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām** |
| 33.1. | Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām. | Ziņas par to, vai attiecīgais pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Pretendents iesniedz pieteikumu atbilstoši iepirkuma nolikuma 2.pielikumam, norādot informāciju par piedāvājuma dokumentus parakstījušās personas tiesībām pārstāvēt pretendentu iepirkuma procedūras ietvaros.Ja pieteikumu paraksta pilnvarotā persona – papildus pievieno pilnvaru.Informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: [www.ur.gov.lv](http://www.ur.gov.lv).Ja attiecīgu informāciju publiskajās datubāzēs nevarēs iegūt vai netiks iegūta pilnīga informācija, to pieprasīs pretendentam.Ārvalstī reģistrētam, licencētam vai sertificētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts, licencēts vai sertificēts atbilstoši tās valsts normatīvo aktu prasībām, un pierādījumus, kas apliecina pretendenta likumiskā pārstāvja (vadītāja, direktora) paraksta tiesības. Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.  |
| 33.2. | Iepirkuma līguma slēgšanas gadījumā, pretendentam jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi” un tiesīgam sniegt līguma priekšmetā paredzētos projektēšanas pakalpojumus.Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un apakšuzņēmējiem (ja pretendents plāno piesaistīt apakšuzņēmējus), kas sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā. | Latvijas Republikā reģistrēta uzņēmuma reģistrācijas fakts Latvijas Republikas Būvkomersantu reģistrā tiks pārbaudīts publiski pieejamā būvniecības informācijas sistēmas [www.bis.gov.lv](http://www.bis.gov.lv) datubāzē. Ja pretendents (personālsabiedrības biedrs, piegādātāju apvienības dalībnieks, apakšuzņēmējs, persona, uz kuras iespējām pretendents balstās) nav reģistrēts atbilstoši normatīvo aktu prasībām, jāiesniedz apliecinājums, ka gadījumā, ja pretendents tiks atzīts par uzvarētāju, attiecīgā persona saprātīgā termiņā reģistrēsies Latvijas Republikas Būvkomersantu reģistrā. |
| 33.3. | Pretendentam iepriekšējo piecu gadu laikā (2023., 2022., 2021. 2020., 2019. gadā un 2024. gads līdz piedāvājuma iesniegšanai) ir ģenerālprojektētāja pieredze būvprojekta vai būvniecības ieceres dokumentācijas izstrādē vismaz 1 (viena) līgumā, kura ietvaros tika veikti šādi darbi:1. Tika veikta būvprojekta vai būvniecības ieceres dokumentācijas izstrāde ražošanas ēkai (būves kods saskaņā ar 2018.gada 12. jūnija MK noteikumiem Nr. 326 “Būvju klasifikācijas noteikumi:1251) ar ēkas platību vismaz 1000m2.
2. Projektējamas ēkas plānotais enerģijas patēriņš apkurei ir <55 kWh/m2 gadā.
3. Vismaz vienā līguma ietvaros ir projektēti ēkas energoefektivitātes paaugstināšanas pasākumi (vismaz sienu, bēniņu un/vai jumta siltināšana un logu un/vai durvju nomaiņa) un projektēta apkures un ventilācijas sistēmas izbūve vai nomaiņa.

 Līguma ietvaros būvprojekta vai būvniecības ieceres dokumentācijas izstrāde ir pabeigta, saņemta atzīme par projektēšanas nosacījumu izpildi. | Pretendenta pieredzes apliecināšanai pretendents iesniedz pieredzes aprakstu saskaņā ar 4. pielikumu par svarīgāko darbu izpildi ne vairāk kā piecos iepriekšējos gados (2023., 2022., 2021., 2020., 2019. gadā un 2024.gads līdz piedāvājumu iesniegšanai) vai īsākā laika periodā, ja pretendents ir dibināts vēlāk, tajā skaitā norādot arī informāciju par pasūtītāju, kontaktpersonas vārdu, uzvārdu un tālruņa numuru, iepirkuma līguma priekšmetu *(veikto darbu aprakstu)*, izpildes vietu un laiku.Pieredzes aprakstam ir jāpievieno vismaz vienu pozitīvas izziņas/atsauksmes kopiju vai citu dokumentu, kas apliecina pretendenta pieredzi (piemēram, objekta būvatļaujas ar atzīmi par izpildītiem projektēšanas nosacījumiem vai būves pieņemšanas ekspluatācijā akta kopija). |
| 33.4. | Pretendents līguma izpildei nodrošina **atbildīgo būvniecības ieceres izstrādātāju**, kuram ir arhitekta prakses sertifikāts vai būvprakses sertifikāts ēku konstrukciju projektēšana, un kuram iepriekšējos piecos gados (2023., 2022., 2021., 2020., 2019. gadā un 2024.gads līdz piedāvājumu iesniegšanai) līdz piedāvājuma iesniegšanai) ir atbildīgā būvprojekta vadītāja vai būvniecības ieceres izstrādes vadītāja pieredze būvprojekta vai būvniecības ieceres dokumentācijas izstrāde vismaz 1 (viena) līgumā.Līguma ietvaros būvprojekts vai būvniecības ieceres dokumentācijas izstrāde ir pabeigta, saņemta atzīme par projektēšanas nosacījumu izpildi. | Iepirkuma līgumā iesaistāmā personāla saraksts atbilstoši 2.pielikumam.Pretendents pievieno speciālista rakstisku apliecinājumu par piekrišanu piedalīties iepirkuma līguma izpildē.Pretendents pievieno brīvā formā noformētu apliecinājumu par speciālista pieredzi atbilstoši izvirzītajam pieredzes aprakstam, norādot informāciju par pasūtītāju, kontaktpersonas vārdu, uzvārdu un tālruņa numuru, iepirkuma līguma priekšmetu *(veikto darbu aprakstu)*, izpildes vietu un laiku. |
| 33.5. | Pretendents līguma izpildei nodrošina **siltumapgādes un ventilācijas sistēmu projektētāju** ar spēkā esošo sertifikātu siltumapgādes, ventilācijas un gaisa kondicionēšanas sistēmu projektēšana. | Iepirkuma līgumā iesaistāmā personāla saraksts atbilstoši 2.pielikumam.Pretendents pievieno speciālista rakstisku apliecinājumu par piekrišanu piedalīties iepirkuma līguma izpildē. |
| 33.6. | Pretendents līguma izpildei nodrošina **elektroietaišu projektētāju** ar spēka esošu sertifikātu elektroietaišu projektēšanā. | Iepirkuma līgumā iesaistāmā personāla saraksts atbilstoši 2.pielikumam.Pretendents pievieno speciālista rakstisku apliecinājumu par piekrišanu piedalīties iepirkuma līguma izpildē. |
| 33.7. | Pretendents apliecina, ka iepirkuma līguma slēgšanas tiesību piešķiršanas gadījumā tiks noslēgts atbildīgā būvspeciālista profesionālās civiltiesiskās atbildības apdrošināšanas līgums Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā. | Pretendents iesniedz apliecinājumu par to, ka iepirkuma līguma slēgšanas tiesību piešķiršanas gadījumā tiks noslēgts atbildīgā būvspeciālista profesionālās civiltiesiskās atbildības apdrošināšanas līgums Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā. |
| 33.8. | Pretendents veiks darbus atbilstoši tehniskās specifikācijas un normatīvo aktu prasībām, Eiropas savienībā un Latvijas Republikā spēkā esošajiem standartiem. | Pretendents iesniedz apliecinājumu, ka pretendents veiks darbus atbilstoši tehniskās specifikācijas un normatīvo aktu prasībām, Eiropas savienībā un Latvijas Republikā spēkā esošajiem standartiem. |
| 33.9. | Pretendents izprot iepirkuma līguma projektā iekļautos nosacījumus. | Pretendents iesniedz apliecinājumu, ka pretendents ir iepazinies ar nolikumā iekļauto līguma projektu un piekrīt līguma projekta nosacījumiem. |

1. **Pretendents var balstīties** **uz citu personu tehniskajām un profesionālajām iespējām**, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
2. **Ja piedāvājumu iesniedz piegādātāju apvienība**, piedāvājumam ir jāpievieno piegādātāju apvienības dalībnieku starpā noslēgta vienošanās vai cits dokuments, kas saistošs visiem apvienības dalībniekiem un kurā noteikts pilnvarojums vienam no dalībniekiem pārstāvēt piegādātāju apvienību konkursā un dalībnieku vārdā parakstīt piedāvājuma dokumentus, kā arī citi nosacījumi, piemēram, veicamo darbu apjoms. Vienošanās (dokumentā) jāparedz, ka piegādātāju apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Ja piedāvājumu iesniedz piegādātāju apvienība, pieredzi pretendents kā piegādātāju apvienība var apliecināt kopumā, proti, jebkurš piegādātāju apvienības dalībnieks.
3. **Ja pretendents līguma izpildē iesaistīs apakšuzņēmējus,** pretendents savā piedāvājumā (iepirkuma nolikuma 2.pielikums) norāda visus tos apakšuzņēmējus, kuru sniedzamo pakalpojumu vērtība ir 10000 *euro* vai lielāka, un katram šādam apakšuzņēmējam izpildei nododamo līguma daļu. Par apakšuzņēmējiem uzskata arī apakšuzņēmēju apakšuzņēmējus. Šādā gadījumā pretendentam jāiesniedz apakšuzņēmēja apliecinājums vai vienošanās par sadarbību līguma konkrētās daļas izpildē.
4. **Pretendents ir tiesīgs iesniegt Eiropas vienotā iepirkuma procedūras dokumenta veidlapu.**
	1. Veidlapa pieejama tīmekļvietnē: <http://espd.eis.gov.lv/>.
	2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10000 *euro*. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
	3. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
	4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
	5. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums).

**VIII. Piedāvājumu izvērtēšanas kritēriji**

1. Iepirkumu komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā sekojošus piedāvājuma izvēles kritērijus.
2. Saimnieciski visizdevīgākā piedāvājuma izvēles kritēriji un to skaitliskās vērtības:

Q=C+P+S, kur

Q- piedāvājuma kopējais punktu skaits- maksimālais punktu skaits-100 punkti.

C- punkti par pretendenta piedāvāto kopējo cenu- maksimālais punktu skaits-75 punkti.

P- punkti par atbildīgā būvniecības ieceres izstrādātāja pieredzi- maksimālais punktu skaits- 15 punkti.

S- punkti par projektēšanas pakalpojuma sniegšanas termiņu-maksimālais punktu skaits -10 punkti.

40. Vērtēšanas kritēriju izvērtēšanas metodika:

|  |  |  |
| --- | --- | --- |
| Nr.p.k. | Vērtēšanas kritērijs | Vērtējums |
| 40.1. | Kritērijs C-punkti par pretendenta piedāvāto kopējo cenu | C=75\*Cmin/CpC-punkti par piedāvāto kopējo cenu.Cmin-mazākā cena no visiem piedāvājumiem (EUR bez PVN).Cp-vērtējamā pretendenta cena (EUR bez PVN)Maksimālais punktu skaits - 75 punkti |
| 40.2. | Kritērijs P-punkti par atbildīgā būvniecības ieceres izstrādātāja pieredzi.Papildus 33.4. punkta minētajai pieredzei, atbildīgajam būvniecības ieceres izstrādātajam iepriekšējos piecos gados (2023., 2022., 2021., 2020., 2019. gadā un 2024.gads) līdz piedāvājuma iesniegšanai ir atbildīgā būvprojekta vadītāja vai būvniecības ieceres izstrādes vadītāja pieredze būvprojekta vai būvniecības ieceres dokumentācijas izstrādē:  40.2.1. Vismaz viena līguma ietvaros tika veikta būvprojekta vai būvniecības ieceres dokumentācijas izstrāde ražošanas ēkai (būves kods saskaņā ar 2018.gada 12. jūnija MK noteikumiem Nr. 326 “Būvju klasifikācijas notiekumi:1251) ar ēkas platību vismaz 1000m2.* + 1. Vismaz viena līguma ietvaros projektējamas ēkas plānotais enerģijas patēriņš apkurei ir <55 kWh/m2 gadā.
		2. Vismaz vienā līguma ietvaros ir projektēti ēkas energoefektivitātes paaugstināšanas pasākumi (vismaz sienu, bēniņu un/vai jumta siltināšana un logu un/vai durvju nomaiņa) un projektēta apkures un ventilācijas sistēmas izbūve vai nomaiņa.

*Iepriekš minētā pieredze var būt iegūta viena vai divu līgumu ietvaros.**Visu līgumu ietvaros būvprojekts vai būvniecības ieceres dokumentācijas izstrāde ir pabeigta, saņemta atzīme par projektēšanas nosacījumu izpildi.**Pretendents pievieno brīvā formā noformētu apliecinājumu par speciālista pieredzi atbilstoši izvirzītajam pieredzes aprakstam, norādot informāciju par pasūtītāju, kontaktpersonas vārdu, uzvārdu un tālruna numuru, iepirkuma līguma priekšmetu (veikto darbu aprakstu), izpildes vietu un laiku, klāt pievienojot pieredzi apliecinošu dokumentu kopijas.* | 1. 5 punkti tie piešķirti, ja atbildīgā būvniecības ieceres izstrādātāja pieredze atbilst vienam no 40.2.1. līdz 40.2.3. apakšpunktā norādītajam pieredzes kritērijam;
2. 10 punkti tie piešķirti, ja atbildīgā būvniecības ieceres izstrādātāja pieredze atbilst diviem no 40.2.1. līdz 40.2.3. apakšpunktā norādītajiem pieredzes kritērijiem;
3. 15 punkti tie piešķirti, ja atbildīgā būvniecības ieceres izstrādātāja pieredze atbilst trijiem no 40.2.1. līdz 40.2.3. apakšpunktā norādītajiem pieredzes kritērijiem.

Maksimālais punktu skaits - 15 punkti |
| 40.3. | Kritērijs S-punkti par projektēšanas pakalpojuma sniegšanas termiņu | 1. 2 punkti tiek piešķirti, ja pretendents piedāvā sniegt būvniecības ieceres projektēšanas pakalpojumu 150 kalendāro dienu laikā.
2. 4 punkti tiek piešķirti, ja pretendents piedāvā sniegt būvniecības ieceres projektēšanas pakalpojumu 130 kalendāro dienu laikā.
3. 6 punkti tiek piešķirti, ja pretendents piedāvā sniegt būvniecības ieceres projektēšanas pakalpojumu 110 kalendāro dienu laikā.
4. 10 punkti tiek piešķirti, ja pretendents piedāvā sniegt būvniecības ieceres projektēšanas pakalpojumu 90 kalendāro dienu laikā.

Maksimālais punktu skaits -10 punkti |

**IX. Norāde par piedāvājuma variantiem**

1. Viens pretendents var iesniegt tikai vienu piedāvājumu iepirkumam.
2. Piedāvājuma varianti nav pieļaujami.

**X. Lēmuma pieņemšanas kārtība**

1. Pasūtītājs atlasa pretendentus saskaņā noteiktajām kvalifikācijas prasībām, pārbauda piedāvājumu atbilstību iepirkuma procedūras dokumentos noteiktajām prasībām un izvēlas piedāvājumu vai piedāvājumus saskaņā ar noteiktajiem piedāvājuma izvērtēšanas kritērijiem.
2. Ja pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
3. Ja pasūtītājs konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
4. Piedāvājumu vērtēšanas gaitā pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija.
5. Piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.
6. Piedāvājumu vērtēšanas gaitā pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
7. Pasūtītājs piedāvājumu vērtēšanā var pieaicināt ekspertus.
8. Pasūtītājs pārbaudi par pretendentu izslēgšanas gadījumiem iepirkumā veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības.
9. Attiecībā uz pretendentu, kuram būtu piešķiramas līguma slēgšanas tiesības, iepirkuma komisija Sabiedrisko pakalpojumu sniedzēju iepirkumu likuma 48.pantā noteiktajā kārtībā pārbauda Sabiedrisko pakalpojumu sniedzēju iepirkumu likuma 48.panta otrās daļas 2. un 4.punktā paredzētos pretendentu izslēgšanas gadījumus un Starptautisko un Latvijas Republikas nacionālo sankciju likuma 11.1pantā noteiktajā kārtībā pārbauda tajā noteiktos pretendentu izslēgšanas gadījumus.
10. Pasūtītājs triju darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
11. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

**XI. Citi noteikumi**

1. Iepirkuma komisija darbojas saskaņā ar Iepirkumu uzraudzības biroja iepirkumu vadlīnijām sabiedrisko pakalpojumu sniedzējiem un šī iepirkuma nolikuma prasībām. Savus lēmumus iepirkuma komisija pieņem sēžu laikā.
2. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
3. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu par to, ka iepirkuma dokumentu sagatavotājiem (pasūtītāja amatpersona vai darbinieks), iepirkuma komisijas locekļiem un ekspertiem  nav tādu apstākļu, kuru dēļ varētu uzskatīt, ka viņi ir ieinteresēti konkrēta kandidāta vai pretendenta izvēlē vai darbībā vai ka viņi ir saistīti ar tiem.
4. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
5. Paziņojot par iepirkuma līguma slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti.
6. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem ar iepirkuma izsludināšanas brīdi. Ja ieinteresētais piegādātājs pieprasīs izsniegt iepirkuma dokumentus drukātā veidā, pasūtītājs tos izsniegs ieinteresētajam pretendentam bez maksas triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
7. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms pieteikumu un piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
8. Informācijas apmaiņa starp pasūtītāju un pretendentiem notiek pa pastu, faksu vai elektroniski atkarībā no pasūtītāja izvēles.
9. Pasūtītājs ir tiesīgs pagarināt piedāvājumu iesniegšanas termiņu.
10. Pasūtītājs var izdarīt grozījumus iepirkuma procedūras dokumentos.
11. Pasūtītājam ir tiesības izbeigt vai pārtraukt iepirkuma procedūru.
12. **Ieinteresētajiem pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu.** Iepirkuma komisija nav atbildīga par to, ja ieinteresētais pretendents nav iepazinies ar informāciju, kurai ir nodrošināta brīva un tieša elektroniskā pieeja.
13. Tiek uzskatīts, ka Pretendenti, iesniedzot savus piedāvājumus, ir iepazinušies ar visiem Latvijas Republikā un Eiropas Savienībā spēkā esošajiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
14. Piedalīšanās iepirkuma procedūrā ir ieinteresēto piegādātāju brīvas gribas izpausme.
15. Pretendents nodrošina, lai piedāvājums tiktu noformēts atbilstoši šī iepirkuma nolikuma prasībām.
16. Katrs pretendents, iesniedzot pieteikumu, apņemas ievērot visus šajā nolikumā minētos nosacījumus.
17. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
18. Iesniedzot pieteikumu, Pasūtītājs kā pārzinis veiks pieteikumā norādīto datu subjektu personas datu apstrādi iesniegtā piedāvājuma izvērtēšanai atbilstoši iepirkuma dokumentācijā noteiktajām prasībām, iepirkuma procesa administrēšanai, uzvarētāja noteikšanai un lēmuma pieņemšanai, informācijas sniegšanai pretendentiem un trešajām personām par iepirkuma rezultātiem. Pasūtītājs atbilstoši Vispārīgās datu aizsardzības regulas 13. panta nosacījumiem informē par sekojošiem datu apstrādes apstākļiem:

71.1.pārziņa datu aizsardzības speciālists: datuaizsardziba@dsatiksme.lv;

* 1. personas datu apstrādes tiesiskais pamats ir nepieciešamo darbību veikšana, lai noslēgtu pakalpojuma līgumu un normatīvajos aktos, kas reglamentē iepirkuma organizēšanas kārtību, noteikto pienākumu izpilde;
	2. personas datu apstrādes ietvaros tiks apstrādāti šādi dati: vārds, uzvārds, personas kods, kontaktinformācija (e-pasts, telefona numurs), informācija par pretendenta personāla tehniskām un profesionālām spējam (pieredze, izglītība, zināšanas, kvalifikācija, amats) un to apliecinoši dokumenti; datu subjekta sniegtā cita informācija, izpildot iepirkuma dokumentācijā noteiktās prasības. Prasītājs apstrādā personas datus tikai tādā apjomā, kāds ir noteikts iepirkuma dokumentācijā pievienotajos dokumentos;
	3. personas datu saņēmēju kategorijas: Pasūtītāja pilnvarotie darbinieki iepirkuma procesa organizēšanas un lēmuma pieņemšanas nolūkos; tiesas sūdzības par pieņemtā lēmuma saņemšanas gadījumā; Datu valsts inspekcija sūdzības gadījumā par iespējamo datu aizsardzības prasību pārkāpumu; tiesībaizsardzības iestādes normatīvajos aktos noteiktajos gadījumos;
	4. personas datu ieguves avoti: iepirkuma pretendents un citas trešās personas, ja vien šādu datu ieguvi paredz normatīvie akti;
	5. automatizēta lēmuma pieņemšana un personas datu nodošana trešajām valstīm vai starptautiskai organizācijai iepirkuma organizēšanas ietvaros nav paredzēta;
	6. datu subjektam ir tiesības pieprasīt no pārziņa piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz datu subjektu, kā arī tiesības iesniegt sūdzību uzraudzības iestādei;
	7. Pasūtītājs piedāvājumu un citus iepirkuma dokumentus glabā 10 (desmit) gadus pēc iepirkuma līguma noslēgšanas.

Pielikumā:

1. Tehniskā specifikācija;
2. Piedāvājuma forma;
3. Finanšu piedāvājuma forma;
4. Pieredzes apraksta forma;
5. Līguma projekts;
6. Līguma projekts;
7. Apsekošanas akta forma.

**1.pielikums**iepirkuma nolikumam

**Tehniskā specifikācija**

**(Projektēšanas uzdevums)**

 **IEPIRKUMAM**

**Pasūtītājs –** SIA „Daugavpils satiksme”

| **Nr. p.k.** | **Tehniskā specifikācija** *(pakalpojuma apraksts un prasības)* |
| --- | --- |
| **I. Vispārīgās prasības** |
| 1. | Veikt būvniecības ieceres dokumentācijas izstrādi energoefektivitātes paaugstināšanai un autoruzraudzību objektam Kārklu ielā 24, Daugavpilī, kadastra apzīm. 05000091501005 (**ēka ar kadastra apzīmējumu 05000091501019, kas robežojas ar iepirkuma Objektu neietilpst darbu apjomā**) |
| **II. Būvniecības ieceres dokumentācijas un Autoruzraudzības iepirkuma darbu apjomi:** |
| 1. | **Prasības būvniecības dokumentācijas izstrādei** |
| 1.1. | Būvniecības ieceres dokumentācijas izstrādē paredzēt ārējo sienu siltināšanu, logu un durvju nomaiņu, un citus pasākumus atbilstoši ēkas energosertifikātā norādītajiem ieteikumiem |
| 1.2. | Būvniecības ieceres dokumentācijas darba uzdevuma sagatavošana un saskaņošana, tehnisko risinājumu, skici un vizualizāciju, pirms projekta dokumentācijas izstrādes, saskaņot ar Pasūtītāju  |
| 1.3. | Veikt ēkas tehniskās apsekošanas atzinuma sagatavošanu vienkāršotas fasādes atjaunošanas un siltināšanas ar attiecīgas dokumentācijas noformēšanu |
| 1.4. | Veikt ēkas ārējo ārsienu vertikālo uzmērīšanu siltināšanas ar attiecīgas dokumentācijas noformēšanu |
| 1.5. | Darbu organizācijas projektā (DOP) paredzēt ēkas nepārtrauktu funkcionēšanu |
| 1.6. | Būvniecības ieceres dokumentāciju izstrādā tādā detalizācijas pakāpē, lai pēc tās varētu nepārprotami izpildīt būvdarbus |
| 1.7. | Paredzēt Topogrāfiskā plāna izstrādi un saskaņošanu, ja tas būs nepieciešams |
| 1.8. | Paredzēt būvdarbu apjomu, darbu un materiālu izmaksu aprēķinu (tāmju) sagatavošanu |
| 1.9. | Saņemt Būvatļauju |
| 1.10. | Nodrošināt Būvtāfeles izgatavošanu un uzstādīšanu atbilstoši normatīvo aktu prasībām |
| 1.11. | Nodrošināt Tehnisko noteikumu, atzinumu, izziņu, uzziņu, saskaņojumu pieprasīšanu un saņemšanu, kā arī citu nepieciešamo darbību izpildi atbilstoši Pasūtītāja izsniegtajai pilnvarai |
| 1.12. | Nodrošināt visas dokumentācijas ievadīšanu Būvniecības Informācijas Sistēmā (BIS) |
| 1.13. | Būvniecības ieceres dokumentācijas izstrādes maksimālais termiņš – 150 ( viens simts piecdesmit) kalendāras dienas no Līguma noslēgšanas datuma |
| 1.14. | Dokumentācija ir izstrādājama un nododama Pasūtītājam ar pieņemšanas – nodošanas aktu |
| 1.15. | Pretendentam pēc Līguma noslēgšanas 5 (piecu) darba dienu laikā ir jāiesniedz Pasūtītājam Būvniecības ieceres dokumentācijas darbu izpildes grafiks |
| 1.16. | Visām atsaucēm uz materiālu un izstrādājumu izgatavotāju firmām, kuras norādītas būvniecības ieceres dokumentācijā, jāliecina tikai par šo izstrādājumu kvalitāti un apkalpošanas līmeni.  |
| 1.17 | Piedāvājuma cenā ir jāņem vērā jebkādi citi būvniecības ieceres dokumentācijas izstrādes darbi, ietverot visus projektēšanas darbus, kuri nav ietverti tehniskajā specifikācijā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi projektēšanas darbi, kas vajadzīgi būvniecības ieceres dokumentācijas funkcionēšanai, būvniecībai un pilnīgai nodošanai ekspluatācijā. Nekāda papildus maksa par neuzskaitītiem darbiem netiek atzīta. |
| 2 | **Prasības autoruzraudzībai** |
| 2.1. | Autoruzraudzību veikt saskaņā ar Būvniecības likuma un Vispārīgo būvnoteikumu prasībām |
| 2.2. | Termiņš autoruzraudzības veikšanai – no būvdarbu uzsākšanas brīža līdz objekta nodošanai ekspluatācijā |
| 2.3. | Būvdarbu laikā pretendenta atbildīgajam autoruzraugam jāpiedalās būvniecības sanāksmēs un jāierodas objektā |
| 2.4. | Autoruzraugam jāierodas objektā pēc pasūtītāja vai būvuzrauga pieprasījuma. |
| 2.5. | Dokumentācijas autora pienākumos ietilps atbilžu sagatavošana par ieceres tehniskajiem risinājumiem (nepieciešamības gadījumā) pretendentiem, kuri gatavos būvizmaksu tāmes būvniecības iepirkuma/ konkursa norises gaitā. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt. |
| 2.6. | Autoruzraudzības kārtā, pēc Pasūtītāja un/vai Būvuzņēmēja pieprasījuma, jāveic jauno risinājumu izstrāde (nepieciešamības gadījumā) t.sk. tādu, kuriem ir nepieciešama ekspertīzes veikšana. Par autoruzraudzības veikšanu objektā līgums tiks noslēgts atsevišķi pēc tam, kad pasūtītājs būs veicis iepirkumu par būvniecību, izvēlējies iepirkuma uzvarētāju un precizējis būvdarbu izpildes termiņus. |
| 2.7. | Pirms līguma noslēgšanas pretendentam jāiesniedz Pasūtītājam profesionālās civiltiesiskās atbildības apdrošināšanas polise |
| **III.** | **Tehniskās specifikācijas pielikumi** |
| 1. | Ēkas energosertifikāts ar pielikumu |
| 2. | Ēkas energoaudīta pārskats |
| 3. | Ēkas kadastrālās uzmērīšanas lieta  |
| **IV.** | **Citas prasības** |
| 1. | Dokumentācija jāiesniedz šādos formātos: Būvniecības ieceres dokumentācija – 3 papīra formātā + 1 digitālā veidā (PDF; DWG). |

\* Piedāvājuma cenā ir jāņem vērā jebkādi citi projektēšanas darbi, ietverot visus projektēšanas darbus, kuri nav ietverti projektēšanas uzdevumā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi projektēšanas darbi, kas vajadzīgi būvobjekta funkcionēšanai, būvniecībai un pilnīgai nodošanai ekspluatācijā. Nekāda papildus maksa par neuzskaitītiem darbiem netiek atzīta.

Pielikumā:

1. Garāžas ēkas pēc adreses Kārklu ielā 24, Daugavpilī energosertifikāta kopija uz 3 lpp.;
2. Garāžas ēkas pēc adreses Kārklu ielā 24, Daugavpilī energoaudīta pārskata kopija uz 40 lpp.;
3. Garāžas ēkas pēc adreses Kārklu ielā 24, Daugavpilī kadastrālās uzmērīšanas lietas kopija uz 6 lpp.

**2.pielikums**iepirkuma nolikumam

**PIEDĀVĀJUMS**

**iepirkumam “Būvniecības ieceres dokumentācijas izstrāde un autoruzraudzības veikšana SIA “Daugavpils satiksme” objekta Kārklu ielā 24, Daugavpilī siltināšanai”**

**identifikācijas numurs SIADS/2024/1**

20\_.gada \_\_\_\_.\_\_\_\_\_\_\_\_\_\_\_\_, *Vieta* \_\_\_\_\_\_\_\_\_

|  |
| --- |
| **Informācija par pretendentu** |
| Pretendenta nosaukums |  |
| Reģistrācijas Nr. *(ja tāds ir)* |  |
| Nodokļu maksātāja (PVN) reģistrācijas Nr. *(ja tāds ir)*  |  |
| Būvkomersanta reģistrācijas Nr. *(ja tāds ir)* |  |
| Juridiskā adrese |  |
| Tālr.,fakss, e-pasts |  |
| Bankas nosaukums, Konta numurs, SWIFT kods |  |
| Tālruņa numurs, E-pasta adrese |  |
| Iepirkuma līgumā norādāmā kontaktpersona (*amats, vārds, uzvārds, tālr., e-pasts*) |  |
| Personas, kura iepirkuma līguma slēgšanas tiesību piešķiršanas gadījumā parakstīs iepirkuma līgumu *(vārds, uzvārds, amats, pilnvarojums)* |  |

Pretendents \_\_\_\_\_\_\_\_\_\_ (*nosaukums*), ar šo piesakās piedalīties Iepirkumā „**Būvniecības ieceres dokumentācijas izstrāde un autoruzraudzības veikšana SIA “Daugavpils satiksme” objekta Kārklu ielā 24, Daugavpilī siltināšanai”**, **identifikācijas numurs SIADS/2024/1**, un apņemas sniegt pakalpojumu atbilstoši tehniskajai specifikācijai, piekrīt visiem Iepirkuma dokumentācijas nosacījumiem un garantē Iepirkuma dokumentācijas un normatīvo aktu prasību izpildi. Iepirkuma dokumentācijas noteikumi ir skaidri un saprotami.

1. **Pretendents apliecina, ka:**
	1. visa sniegtā informācija ir pilnīga un patiesa;
	2. pretendents nekādā veidā nav ieinteresēts nevienā citā piedāvājumā, kas iesniegts šajā Iepirkumā;
	3. nav tādu apstākļu, kuri liegtu tiesības piedalīties Iepirkumā un izpildīt Iepirkuma dokumentācijā norādītās prasības;
	4. piekrīt Iepirkuma dokumentācijai pievienotā līguma projekta noteikumiem un līguma slēgšanas tiesības piešķiršanas gadījumā slēgs līgumu ar Pasūtītāju, saskaņā ar pievienotā līguma projekta tekstu;
	5. veiks darbus atbilstoši tehniskās specifikācijas un normatīvo aktu prasībām, Eiropas savienībā un Latvijas Republikā spēkā esošajiem standartiem;
	6. iepirkuma līguma slēgšanas tiesību piešķiršanas gadījumā tiks noslēgts būvspeciālista/u profesionālās civiltiesiskās atbildības apdrošināšanas līgums Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā.
	7. ir informēts, ka Pasūtītājs, kā pārzinis, veiks pretendenta, pretendenta paraksttiesīgās, pilnvarotās, pārstāvja un kontaktpersonas datu apstrādi. Ir iepazinies un informējis iepriekš minētās personas par Pasūtītāja veikto datu apstrādi un informāciju par datu apstrādes aspektiem, kas pieejama iepirkuma dokumentācijas 71. punktā, un Pasūtītāja privātuma politiku, kas atrodama Pasūtītāja mājaslapā internetā lejasdaļā (https://satiksme.daugavpils.lv/privatuma-politika).
2. Pretendents norāda, ka līguma izpildei tiks piesaistīti šādi apakšuzņēmēji (*ja tādi ir*):

|  |  |  |  |
| --- | --- | --- | --- |
| Nr. | Apakšuzņēmēja nosaukums, reģistrācijas numurs, adrese | Nododamā līguma daļa procentos | Nododamā līguma daļa naudas izteiksmē bez PVN |
|  |  |  |  |

**Pielikumā:** apakšuzņēmēja apliecinājums par tā gatavību veikt tam izpildei nododamo līguma daļu uz \_\_\_\_\_ lp.

1. Pretendents norāda, ka līguma izpildei balstās uz šādas personas iespējām (*ja tādi ir*):

|  |  |  |  |
| --- | --- | --- | --- |
| Nr. | Persona, uz kura iespējām pretendents balstās, nosaukums, reģistrācijas numurs, adrese | Nododamā līguma daļa procentos | Nododamā līguma daļa naudas izteiksmē bez PVN |
|  |  |  |  |

**Pielikumā:** personas, uz kura iespējām pretendents balstās apliecinājums par tā gatavību veikt tam izpildei nododamo līguma daļu uz \_\_\_\_\_ lp.

1. Pretendents sniedz informāciju par Iepirkuma līguma izpildē iesaistīto personālu:

|  |  |  |  |  |  |
| --- | --- | --- | --- | --- | --- |
| **Nr.** | **Amata nosaukums līguma izpildē** | **Vārds, uzvārds** | **Kompetences joma** | **Sertifikāta Nr.***(ja speciālists reģistrēts būvspeciālistu reģistrā)* | **Informācija par to:**- vai iepirkuma līguma izpildē iesaistītais speciālists ir reģistrēts Būvkomersantu reģistrā kā pretendenta speciālists - vai ar speciālista darba devēju (personu, uz kuras iespējām pretendents balstās) tiks noslēgts līgums (vienošanās) par tā speciālista piesaisti- vai ar pašu speciālistu tiks noslēgts darba līgums |
| 1. |  |  |  |  |  |
| … |  |  |  |  |  |
|  |  |  |  |  |  |

**Pielikumā:** katra speciālista rakstisks apliecinājums par piekrišanu piedalīties iepirkuma līguma izpildē un **atbildīgā būvniecības ieceres izstrādātāja pieredzes apliecinājums** atbilstoši izvirzītajam pieredzes aprakstam, pievienojot pieredzi apliecinošu dokumentu kopijas, kā arī kompetenci apliecinošo dokumentu kopijas gadījumos, ja informācija nav publiski pieejama un pārbaudāma, uz \_\_ lpp.

*Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (piemēram, pilnvara) šajā iepirkumā.*

|  |  |
| --- | --- |
| **Vārds, uzvārds, amats** |  |
| **Paraksts** |  |

 **3.pielikums**

## iepirkuma nolikumam

**FINANŠU PIEDĀVĀJUMS**

**iepirkumam “Būvniecības ieceres dokumentācijas izstrāde un autoruzraudzības veikšana SIA “Daugavpils satiksme” objekta Kārklu ielā 24, Daugavpilī siltināšanai** **”**

Iepirkuma identifikācijas Nr. SIADS/2024/1

*20\_.gada \_\_\_\_.\_\_\_\_\_\_\_\_\_\_\_\_, Vieta \_\_\_\_\_\_\_\_\_*

Iepazinies ar iepirkuma **“Būvniecības ieceres dokumentācijas izstrāde un autoruzraudzības veikšana SIA “Daugavpils satiksme” objekta Kārklu ielā 24, Daugavpilī siltināšanai”**,Iepirkuma identifikācijas Nr. SIADS/2024/1**,** dokumentāciju un tehniskās specifikācijas prasībām, \_\_\_\_\_\_\_\_\_\_\_\_\_\_\_\_ *(pretendenta nosaukums, reģistrācijas Nr.)* piedāvā veikt pakalpojumu objektampar šādu kopējo līgumcenu:

|  |  |  |
| --- | --- | --- |
| **Nr. p.k.** | **Darbu nosaukums** | **Piedāvātā līgumcena****EUR bez PVN** |
| **1.** | **Būvniecības ieceres dokumentācijas izstrāde** |  |
| **2.** | **Autoruzraudzība**  |  |
| **KOPĀ (kopējā līgumcena):** | **EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_)**(*skaitļiem un atšifrējums vārdiem*) |

**Pretendenta garantētais termiņš būvniecības ieceres dokumentācijas izstrādes pabeigšanai** (vērtējamais kritērijs):

|  |  |
| --- | --- |
| Pretendenta garantētais termiņš būvniecības ieceres dokumentācijas pabeigšanai **(150, 130, 110 vai 90 kalendārās dienas)** | \_\_\_\_\_\_\_\_\_\_\_\_\_\_ kalendārās dienas |

Pretendents \_\_\_\_\_\_\_\_\_\_ apliecina, ka

1. iepirkuma dokumentācija izvērtēta ar pietiekamu rūpību;
2. šajā finanšu piedāvājumā ir ietvertas visas izmaksas, kas saistītas ar tehniskajā specifikācijā noteikto pakalpojuma izpildi;
3. līguma slēgšanas tiesību piešķiršanas gadījumā būs pietiekoši finanšu līdzekļi līguma izpildei un priekšapmaksa nebūs nepieciešama;
4. Šis piedāvājums ir spēkā 120 (viens simts divdesmit) kalendāro dienu laikā un tas mums būs saistošs un var tikt apstiprināts jebkurā brīdī līdz noteiktā perioda beigām.

*Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (piemēram, pilnvara) šajā iepirkumā.*

|  |  |
| --- | --- |
| **Vārds, uzvārds, amats** |  |
| **Paraksts** |  |

**4.pielikums**

## iepirkuma nolikumam

**PIEREDZES APRAKSTS**

**iepirkumam “Būvniecības ieceres dokumentācijas izstrāde un autoruzraudzības veikšana SIA “Daugavpils satiksme” objekta Kārklu ielā 24, Daugavpilī siltināšanai** **”,**

**identifikācijas numurs SIADS/2024/1**

*20\_.gada \_\_\_\_.\_\_\_\_\_\_\_\_\_\_\_\_, Vieta \_\_\_\_\_\_\_\_\_*

|  |  |  |  |  |  |
| --- | --- | --- | --- | --- | --- |
| Nr.p.k. | Pasūtītājs  | Līguma īstenošanas laiks | Līguma ietvaros izpildīto pakalpojumu detalizētais apraksts | Līguma summa *euro* bez PVN | Pasūtītāja kontaktpersona:vārds, uzvārds un tālrunis |
|  |  |  |  |  |  |
|  |  |  |  |  |  |

Pielikumā:

|  |  |
| --- | --- |
| **Vārds, uzvārds, amats** |  |
| **Paraksts** |  |

**5.pielikums**

## iepirkuma nolikumam

## LīGUMA PROJEKTS

Daugavpilī 202\_.gada \_\_.\_\_\_\_\_\_\_\_\_\_\_\_

**SIA ,,Daugavpils satiksme”***,* reģistrācijas Nr.41503002269, juridiskā adrese 18.novembra ielā 183, Daugavpilī, (turpmāk – Pasūtītājs), tās valdes locekļa S.Blagoveščenska personā, kurš rīkojas saskaņā ar Statūtiem, no vienas puses un,

**\_\_\_ “\_\_\_\_\_\_\_\_\_\_\_”**, reģ.Nr.\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_, \_\_\_\_\_, LV-\_\_\_\_\_\_\_\_\_, (turpmāk – Izpildītājs), tās \_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_ pamata, no otras puses, abi kopā saukti Puses, bet katrs atsevišķi saukts Puse, pamatojoties uz iepirkuma “Būvniecības ieceres dokumentācijas izstrāde un autoruzraudzības veikšana SIA „Daugavpils satiksme” objekta Kārklu ielā 24, Daugavpilī siltināšanai”, identifikācijas Nr.SIADS/2024/1, rezultātiem, izsakot savu brīvu gribu, bez viltus, spaidiem un maldības noslēdza šādu līgumu (turpmāk – Līgums):

**I. Līguma priekšmets**

1. Pasūtītājs uzdod un Izpildītājs apņemas veikt **būvniecības ieceres dokumentācijas izstrādi SIA „Daugavpils satiksme” objektam pēc adreses Kārklu ielā 24, Daugavpilī (**kadastra apzīm. 05000091501005) **siltināšanai** (turpmāk – Dokumentācija)un tā nodošanu Pasūtītājam, kā arī Izpildītājs apņemas veikt Dokumentācijas realizācijas autoruzraudzību, kad Pasūtītājs realizēs izstrādāto Dokumentāciju.
2. Izpildītājs ar saviem spēkiem un līdzekļiem izstrādā Dokumentāciju saskaņā ar tehnisko specifikāciju (projektēšanas uzdevumu), Izpildītāja iesniegto piedāvājumu iepirkuma procedūrai, ievērojot visus šī Līguma nosacījumus, kā arī atbilstoši spēkā esošajiem normatīvajiem aktiem un noteikumiem, kas reglamentē un ir attiecināmi uz Līgumā noteikto Dokumentāciju un tās izstrādi.
3. Dokumentācijas izstrāde ietver sekojošu pakalpojumu apjomu:
	1. Dokumentācijas izstrāde saskaņā ar tehnisko specifikāciju (projektēšanas uzdevumu) un pasūtītāja norādījumiem;
	2. Dokumentācijas saskaņošana saskaņā ar spēkā esošo būvniecības regulējumu un tehniskās specifikācijas prasībām;
	3. ekspertīzes slēdzienā norādīto neatbilstību novēršana *(ja paredzēts veikt Dokumentācijas ekspertīzi);*
	4. Dokumentācijas akceptēšanu (saskaņošanu) Būvvaldē.
4. Pēc Dokumentācijas izstrādes pabeigšanas uz būvdarbu veikšanas laiku (līdz būves nodošanai ekspluatācijā), lai nodrošinātu būves realizāciju atbilstoši Dokumentācijai, Puses slēdz atsevišķu līgumu par autoruzraudzības veikšanu.Izpildītājs apstiprina, ka slēgs autoruzraudzības līgumu (saskaņā ar pielikumā esošo autoruzraudzības līguma redakciju) 5 (piecu) darba dienu laikā no dienas, kad Pasūtītājs būs uzaicinājis Izpildītāju to parakstīt, ar šādiem pamatnosacījumiem:
	1. līgumu slēdz atbilstoši iepirkuma procedūrā piedāvātajai līgumcenai – EUR \_\_\_\_\_\_\_\_ bez PVN;
	2. līgumu slēdz uz būvdarbu izpildes līguma laikposmu;
	3. Izpildītājs (autoruzraugs) veic objekta autoruzraudzību atbilstoši normatīvajiem aktiem;
	4. līgumā nosaka, ka Izpildītājam (autoruzraugam) ir jāpiedalās Pasūtītāja organizētajās sanāksmēs, lai pārrunātu būvniecības izpildes norisi, pēc uzaicinājuma piedalās tās komisijas darbā, kura pieņem būvobjektu ekspluatācijā;
	5. līgumā nosaka šādu apmaksas kārtību: katru mēnesi, proporcionāli izpildīto būvdarbu vērtībai; pēdējais maksājums 20 (divdesmit) kalendāro dienu laikā pēc visu būvdarbu izpildes un būves nodošanas ekspluatācijā.

**II. Darbu izpildes termiņš**

1. Līgums stājas spēkā ar tā parakstīšanas brīdi un **darbojas līdz visu šajā Līgumā paredzēto Pušu saistību pilnīgai izpildei**.
2. Dokumentācijas izstrādes termiņi: Dokumentācija (akceptēta paskaidrojuma raksta ar veiktu atzīmi par projektēšanas nosacījumi izpildi) ir izstrādājama un nododama Pasūtītājam \_\_\_\_\_ kalendāro dienu laikā no līguma noslēgšanas dienas.
3. Līguma darbības kopējais termiņš ietver (tajā skaitā, bet ne tikai) autoruzraudzības līguma slēgšanu, Izpildītāja atbilžu sniegšanu uz Pasūtītāja uzdotajiem jautājumiem būvdarbu iepirkuma procedūras laikā u.tml.
4. Pasūtītājam ir tiesības apturēt darbu izpildi (tehnoloģiskais pārtraukums), ja šāda nepieciešamība ir saistīta ar projektēšanai nepieciešamo zemes gabala/zemes gabalu īpašumtiesību (piederības) jautājumu kārtošanu. Dokumentācijas izstrādes apturēšanas gadījumā, Puses veic grozījumus Dokumentācijas izstrādes izpildes grafikā, grozot tikai Dokumentācijas izstrādes izpildes termiņus, nevis Dokumentācijas izstrādes izpildes ilgumu. Izpildes termiņa pagarinājumu aprēķina tikai un vienīgi uz to laika posmu, kurā eksistē šajā punktā minētais šķērslis. Līguma pusēm jādara viss iespējamais, lai līdz minimumam samazinātu izpildes termiņa pagarinājumu. Pats par sevi termiņa pagarinājums nemaina nekādus citus līguma nosacījumus un jebkurā gadījumā Izpildītājam ir pienākums pildīt visas tās līguma saistības, kas kavējošam apstāklim pastāvot ir iespējamas un ciktāl tās ir iespējamas. Pasūtītāja tiesības apturēt darbu izpildi nav uzskatāmas par Pasūtītāja vainu un nevar būt par pamatu Izpildītājam prasīt no Pasūtītāja jebkādu kompensāciju vai līgumsodu.

**III. Līgumcena un norēķinu kārtība**

1. Līgumcena par Dokumentācijas izstrādi atbilstoši Izpildītāja finanšu piedāvājumam tiek noteikta EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_) bez pievienotās vērtības nodokļa (PVN). PVN sastāda EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_). Līgumcena ar PVN sastāda EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_).
2. Pievienotās vērtības nodoklis tiek aprēķināts un maksāts normatīvajos aktos noteiktajā apmērā un kārtībā.
3. **Maksājums 100%** apmērā no Līguma summas tiks veikts **15 (piecpadsmit) darba dienu laikā** pēc izstrādātas un Būvvaldē akceptētas Dokumentācijas pieņemšanas-nodošanas akta parakstīšanas un rēķina saņemšanas. Priekšapmaksa nav paredzēta. Dokumentāciju, pieņemšanas-nodošanas aktus un rēķinus Izpildītājs iesniedz Pasūtītājam, saskaņošanai un apmaksas veikšanai.
4. Gadījumā, ja tiek mainīta Latvijas Republikas nodokļu likumdošana, Puses vienojas atstāt nemainīgu Līgumā noteikto Līgumcenu bez pievienotās vērtības nodokļa.
5. Finanšu līdzekļu trūkuma dēļ Pasūtītājs ir tiesīgs vienpusēji apturēt pakalpojuma izpildi. Pakalpojuma apturēšanas gadījumā, Puses veic grozījumus Darbu izpildes kalendārajā plānā, grozot tikai darbu izpildes termiņus, nevis darbu izpildes ilgumu. Pasūtītāja tiesības apturēt pakalpojuma izpildi nav uzskatāmas par Pasūtītāja vainu un nevar būt par pamatu Izpildītājam prasīt no Pasūtītāja jebkādu kompensāciju vai līgumsodu.

**IV. Dokumentācijas nodošanas un pieņemšanas kārtība**

1. Dokumentācija tiek ievietota būvniecības informācijas sistēmā (BIS), iesniegta papīra formātā, kā arī digitālā formātā.
2. Dokumentācijas iesniegšana Pasūtītājam tiek fiksēta ar dokumentācijas nodošanas-pieņemšanas aktu.
3. Pasūtītājs apliecina Dokumentācijas saņemšanu, parakstot dokumentācijas nodošanas-pieņemšanas aktu.
4. Pasūtītājam jāsaskaņo iesniegtā Dokumentācija vai jāiesniedz rakstisks ziņojums Izpildītājam par neatbilstību un nepieciešamajiem labojumiem 10 (desmit) darba dienu laikā pēc Dokumentācijas saņemšanas.
5. Pamatotu pretenziju gadījumā Pasūtītājs rakstiski informē Izpildītāju par nepieciešamajiem labojumiem un papildinājumiem Dokumentācijā un to izpildes termiņiem. Ja puses nav vienojušās savādāk, Izpildītājam nepilnības jānovērš ne vēlāk kā 14 dienu laikā.
6. Pasūtītājs pieņem izstrādāto Dokumentāciju, parakstot nodošanas-pieņemšanas aktu 10 (desmit) darba dienu laikā pēc izstrādātās Dokumentācijas saņemšanas vai arī rakstiskā veidā norāda uz Dokumentācijas neatbilstību Līguma prasībām.
7. Visas izmaiņas saskaņotā Dokumentācijā Pasūtītājs pieprasa Izpildītājam ar rakstisku ziņojumu, ko parakstījis Pasūtītājs vai tā pilnvarotā persona.

**V. Autortiesības**

1. Izpildītāja Līguma ietvaros izstrādātie produkti ir nododami Pasūtītājam un Izpildītājs nodod Pasūtītājam visas savas mantiskās autortiesības uz Dokumentāciju un tās izmantošanu, kas Pasūtītājam var pāriet atbilstoši Autortiesību likumam.
2. Izpildītājs nav tiesīgs minēto produktu izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.
3. Izpildītājs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu vai Izpildītāja Līguma ietvaros izstrādātā produkta turpmāku izmantošanu. Gadījumā, ja trešās personas izvirza jebkādas prasības un/vai pretenzijas attiecībā uz Dokumentācijas autortiesībām un to pārkāpumu jautājumiem jebkādā aspektā un/vai prasības vai pretenzijas par to, ka Dokumentācija kopumā vai kāda to daļa ir vai varētu būt plaģiāts vai tas satur citu personu autortiesību objektu, tad visu un jebkādu atbildību vai jebkādi citādi noteiktas un saistošas izmaksas, kompensācijas, zaudējumu atlīdzības Pasūtītājam un/vai trešajām personām un tamlīdzīgi, kādas radīsies no šāda autortiesību aizskāruma vai pārkāpuma, uzņemas un atlīdzina Izpildītājs.

**VI. Izpildītāja pienākumi un tiesības**

1. Izpildītājam jāizstrādā Dokumentācija un jāsniedz pakalpojumi atbilstoši šī Līguma nosacījumiem un Pasūtītāja norādījumiem.
2. Sagatavojot Dokumentāciju, Izpildītājam jāievēro spēkā esošie normatīvie akti, Līguma Pielikuma noteikumi un Pasūtītāja norādījumi.
3. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
4. Izpildītājs apņemas nodrošināt savu dalību Pasūtītāja rīkojamās sapulcēs Līguma izpildes laikā.
5. Izpildītājs apņemas 5 (piecu) darba dienu laikā no Līguma spēkā stāšanās dienas iesniegt Pasūtītājam:
	1. civiltiesiskās atbildības apdrošināšanas līgumu (kopiju) un apliecinājumu par prēmijas samaksu atbilstoši Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajai kārtībai;
	2. Dokumentācijas izstrādes izpildes grafiku.
6. Izpildītājs apņemas par saņemto būvatļauju normatīvajos aktos noteiktajā termiņā informēt sabiedrību, izvietojot zemes gabalā, kurā atļauta būvniecība, būvtāfeli (formātā, ne mazākā par A1, no materiāla, kas ir izturīgs pret apkārtējo vidi) *(ja šāda prasība attiecināma uz Dokumentācijas izstrādi)*.

**VII. Pasūtītāja pienākumi un tiesības**

1. Pasūtītājam jāsniedz visa nepieciešamā dokumentācija un informācija, kas nepieciešama Dokumentācijas izstrādāšanai pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Izpildītājs pieņem to kā pareizu un nav atbildīgs par šīs informācijas atbilstības pārbaudi.
2. Pasūtītāja sagatavotajai tehniskajai specifikācijai jāatbilst normatīvajiem aktiem.
3. Pasūtītājs nodrošina Izpildītāja piekļūšanu projektējamam objektam šī Līguma izpildes laikā.
4. Pasūtītājam ir tiesības izvirzīt pretenzijas par Dokumentāciju, ja tā pilnīgi vai daļēji neatbilst tehniskajai specifikācijai, normatīvajiem aktiem vai satur kļūdainus risinājumus.

**VIII. Pušu atbildība**

1. Puses ir atbildīgas par šajā Līgumā norādīto saistību pildīšanu, kā arī Latvijas Republikas un Eiropas Savienības normatīvo aktu ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar Latvijas Republikas normatīvajiem aktiem.
2. Izpildītāja atbildība kļūdainu risinājumu gadījumā ietver nepieciešamo korekciju izstrādāšanu Dokumentācijā bez papildu izmaksām Pasūtītājam.
3. Uz Pasūtītāja uzdotajiem jautājumiem Dokumentācijas izstrādes laikā, Izpildītājs atbild un Pasūtītāja uzdotos labojumus veic bez kavēšanās, bet ne vēlāk kā 14 (četrpadsmit) dienu laikā no Pasūtītāja jautājuma vai uzdevuma saņemšanas, ja Pasūtītājs nav noteicis citu termiņu. Savukārt, Pasūtītājs iesniegtos labojumus un atbildes izskata un apstiprina 14 (četrpadsmit) dienu laikā no saņemšanas.
4. Būvdarbu iepirkuma procedūras laikā Izpildītājs uz Pasūtītāja uzdotajiem jautājumiem atbild ne vēlāk kā 2 (divu) darbdienu laikā no Pasūtītāja jautājuma nosūtīšanas elektroniski uz būvprojekta vadītāja e-pasta adresi vai Izpildītāja e-pasta adresi.
5. Būvdarbu iepirkuma procedūras laikā veiktie kļūdu labojumi, projekta precizējumi un skaidrojumi jāapkopo, jānoformē ar būvprojekta vadītāja parakstu un atsevišķā sējumā jāiesniedz Pasūtītājam 21 (divdesmit vienas) dienas laikā no Pasūtītāja uzdevuma nosūtīšanas elektroniski uz būvprojekta vadītāja e-pasta adresi vai Izpildītāja e-pasta adresi.
6. Uz Pasūtītāja uzdotajiem jautājumiem būvdarbu laikā Izpildītājs atbild un Pasūtītāja uzdotos kļūdu labojumus būvprojektā veic bez kavēšanās, bet ne vēlāk kā 3 (trīs) darba dienu laikā no Pasūtītāja jautājuma vai uzdevuma saņemšanas, ja Pasūtītājs nav noteicis citu termiņu.
7. Dokumentācijas sagatavošanas un būvdarbu laikā, kā arī 3 (trīs) gadu laikā pēc līguma noslēgšanas konstatētās kļūdas un trūkumi Izpildītāja Dokumentācijā Izpildītājam jālabo par saviem līdzekļiem. Ja Izpildītājs Līgumā noteiktajā termiņā neveic prasītos labojumus vai līgumā noteikto labojumu apkopojumu, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas. Šīs Pasūtītāja tiesības neatbrīvo Izpildītāju no Līgumā noteiktā līgumsoda.
8. Izpildītājam noteikts atbildības limits līgumcenas apmērā (Izpildītājs sedz būvizmaksu vērtību ne vairāk par noteikto limitu), ja:
	1. jāveic tādi būvdarbi, kas nebūtu jāveic, ja kļūdas Dokumentācijā būtu savlaicīgi izlabotas;
	2. būvdarbu garantijas laikā konstatēti defekti, kas radušies Dokumentācijas kļūdu dēļ. Strīda gadījumā par šī apakšpunkta piemērošanu Pasūtītājs, Izpildītājs un Būvuzņēmējs pieaicina savstarpēji atzītu ekspertu vai ekspertu grupu defekta cēloņa noteikšanai.
9. Izpildītājs pēc Pasūtītāja pieprasījuma maksā vienreizēju līgumsodu EUR 300,00 (trīs simti *euro*) apmērā par katru konstatēto gadījumu:
	1. Izpildītājs nepilda Līguma 37.-40.punktos noteikto pienākumu Līgumā noteiktajā termiņā un kvalitātē;
	2. ir grozīts būvdarbu iepirkuma nolikums, lai labotu būvprojekta kļūdu, kas radusies Izpildītāja vainas dēļ;
	3. būvdarbu izpildes laikā jāveic izmaiņas Dokumentācijā, kuru nepieciešamība radusies Izpildītāja vainas dēļ.
10. Ja Izpildītājs nokavē līguma izpildes termiņu, Pasūtītājs ir tiesīgs ieturēt līgumsodu **0,2%** (nulle komats divu procentu) apmērā no maksājuma vērtības par katru nokavēto dienu, bet ne vairāk kā **10%** (desmit procentus) no līgumcenas.
11. Ja Pasūtītājs kavē šajā līgumā noteiktos maksājumus, tas maksā Izpildītājam līgumsodu **0,2 %** (nulle komats divu procentu) apmērā no neveiktās maksājuma summas par katru nokavēto dienu, bet ne vairāk kā **10%** (desmit procentus) no līgumcenas.
12. Par līgumsaistību izpildes nodrošinājuma savlaicīgu neiesniegšanu, Izpildītājs maksā Pasūtītājam **EUR 100** (simts *euro*) par katru nokavēto dienu, bet ne vairāk kā **10%** (desmit procentus) no kopējās līgumcenas.
13. Izbeidzot šo līgumu pēc Pasūtītāja iniciatīvas, kas ir saistīta ar otras puses (Izpildītāja) līgumsaistību neizpildi vai nepienācīgu izpildi, no Izpildītāja tiek piedzīts līgumsods **10 %** (desmit procentu) apmērā no līgumcenas.
14. Ja Izpildītājs šajā Līgumā noteiktajā termiņā neparaksta autoruzraudzības līgumu, Izpildītājs pēc Pasūtītāja pieprasījuma maksā līgumsodu autoruzraudzībai paredzētās līgumcenas apmērā (Līguma 4.punktā minētās summas apmērā).
15. Jebkuru līgumsodu Pasūtītājs ir tiesīgs pieprasīt Līguma saistību izpildes nodrošinājuma izsniedzējam vai arī ieturēt no Izpildītājam izmaksājamās summas.

**IX. Līguma saistību izpildes nodrošinājums**

1. Izpildītājs **5 (piecu)** darba dienu laikā no Līguma parakstīšanas dienas iesniedz Pasūtītājam no Izpildītāja puses neatsaucamu Līguma saistību izpildes nodrošinājumu kā bankas garantiju vai apdrošināšanas polisi kā pirmā pieprasījuma garantiju, ar tajā ietvertu Līguma saistību izpildes nodrošinājuma sniedzēja apņemšanos veikt bezierunu Līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka Izpildītājs nepilda (vai nepienācīgi pilda) minētā līguma saistības. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu neatkarīgi no pieprasījuma pamatojuma iesniegšanas vai tā apstrīdēšanas. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu.
2. Līguma saistību izpildes nodrošinājumu Pasūtītājs var izmantot līgumsoda ieturēšanai, kā arī gadījumā, ja Izpildītājs atsakās izpildīt līgumu vai līgums tiek vienpusēji izbeigts kavējuma vai neizpildes (nepienācīgas izpildes) dēļ.
3. Līguma saistību izpildes nodrošinājumam jābūt spēkā visu Līguma izpildes termiņu. Minēto līguma saistību izpildes nodrošinājuma termiņu nosaka pie iepirkuma procedūras dokumentācijā paredzētā provizoriskā Dokumentācijas izstrādes kopējā termiņa pieskaitot papildus 2 (divus) mēnešus.
4. Līguma saistību izpildes nodrošinājuma apmērs ir **10%** (desmit procenti) no līgumcenas bez pievienotās vērtības nodokļa.
5. Līguma saistību izpildes nodrošinājuma oriģinālu Pasūtītājs atgriež pēc Izpildītāja pieprasījuma pēc tās termiņa iztecējuma.

**X. Līguma apturēšana, izbeigšana, izpilde**

1. Jebkura Puse ir tiesīga vienpusēji apturēt Līguma darbību, pārtraucot savu saistību izpildi saskaņā ar šo Līgumu, rakstiski paziņojot par to otrai Pusei, ja otra Puse nav izpildījusi saistību, kas tieši apgrūtina pirmās Puses savlaicīgu saistību izpildi.
2. Jebkura Puse ir tiesīga vienpusēji izbeigt šo Līgumu, ja otra Puse nav izpildījusi vienu vai vairākas saistības un, pēc rakstiska brīdinājuma saņemšanas, saistību nepildīšana nav novērsta 10 (desmit) darba dienu laikā. Šajā gadījumā Puse, kas pēc rakstiska brīdinājuma nav izpildījusi saistību, par kuru tika norādīts rakstiskajā brīdinājumā, var pieprasīt otrai Pusei līgumsodu 10% apmērā no līgumcenas.
3. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā un neatlīdzinot zaudējumus, šādos gadījumos:
	1. Izpildītājs nokavē Dokumentācijas izstrādes terrmiņu vairāk kā par 20 (divdesmit) dienām. Līgums tomēr netiek izbeigts, ja Izpildītājs pierāda, ka nav vainojams kavējumā;
	2. Izpildītājs saistībā ar līguma noslēgšanu vai izpildi ir veicis prettiesisku darbību;
	3. Izpildītājs līgumā noteiktajos termiņos nenoslēdz apdrošināšanas līgumu un/vai neiesniedz apdrošināšanu apliecinošus dokumentus saskaņā ar līguma noteikumiem;
	4. Izpildītājam pasludināts maksātnespējas process, apturēta tā saimnieciskā darbība vai Izpildītājs tiek likvidēts.
4. Līguma 56.punktā minētajos gadījumos Izpildītājs zaudē līguma saistību izpildes nodrošinājumu.
5. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. Līgums var tikt izbeigts Pusēm savstarpēji rakstveidā vienojoties.
7. Līgums tiek uzskatīts par izpildītu, kad Puses ir pilnā apmērā izpildījušas šī Līguma saistības.

**XI. Apakšuzņēmēju un personāla nomaiņas un piesaistes kārtība**

1. Izpildītājs ir atbildīgs par Dokumentācijas izstrādāšanu un pakalpojumiem, ko veic tā personāls un apakšuzņēmēji.
2. Izpildītājs iesaista līguma izpildē Izpildītāja iepirkuma procedūras piedāvājumā norādītos apakšuzņēmējus un personālu.
3. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
4. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5. Pasūtītājs nepiekrīt piedāvājumā norādītā apakšuzņēmēja nomaiņai, ja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām.
6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

**XII. Nepārvarama vara**

1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski padarīto darbu.

**XIII. Fizisko personu datu aizsardzība**

1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.

**XIV. Citi noteikumi**

1. Strīdus, kas Pusēm rodas šī Līguma sakarā, vispirms jāmēģina atrisināt Pusēm vienojoties.
2. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar Latvijas Republikā spēkā esošajiem normatīvajiem aktiem.
3. Piemērojamie tiesību akti un Līguma valoda:
	1. Šis Līgums tiek slēgts saskaņā ar Latvijas Republikā spēkā esošajiem normatīvajiem aktiem.
	2. Šī Līguma valoda ir Latvijas Republikas valsts valoda.
	3. Dokumentācijas valoda ir Latvijas Republikas valsts valoda.
	4. Ja ir nepieciešamsdokumentācijas tulkojums svešvalodā, tas tiek veikts pēc līgumslēdzēju pušu atsevišķas vienošanās.
4. Lai sekmīgi vadītu šī Līguma izpildi, Izpildītājs un Pasūtītājs nozīmē kontaktpersonas. Pusēm ir tiesības nomainīt kontaktpersonas, savlaicīgi par to brīdinot otru Pusi.
5. Pušu kontaktpersonas:

|  |  |
| --- | --- |
| **Pasūtītāja kontaktpersona:** | **Izpildītāja kontaktpersona:** |
| Vārds, uzvārds:  | Vārds, uzvārds:  |
| Amats: Tālrunis:  | Amats: Tālrunis: |
| e-pasts:  | e-pasts:  |

1. Nepieciešamības gadījumā Izpildītājs izstrādā papildu risinājumus. Ja papildu risinājumus (t.sk. detalizēto rasējumu, ja attiecināms) izstrādā apakšuzņēmējs vai trešā puse, tie saskaņojami ar Izpildītāju.
2. Visi paziņojumi, lūgumi, prasības un cita korespondence šī Līguma saistībā notiek rakstveidā.
3. Līgums sastādīts uz \_\_\_ (*skaits vārdiem*) lapām, ar vienādu juridisko spēku, no kuriem viens glabājas pie Pasūtītāja, bet otrs pie Izpildītāja. (*Ja līgumu paraksta elektroniski, šo punktu attiecīgi groza*).
4. Līguma labojumi, grozījumi un papildu vienošanās ir spēkā tikai tad, ja tie ir noformēti rakstveidā un tos ir parakstījušas abas normatīvo aktu noteiktajā kārtībā.

Pielikumā:

**XV. Pušu juridiskās adreses, norēķinu konti un paraksti:**

|  |  |
| --- | --- |
| **Pasūtītājs:** | **IZPILDĪTĀJS:** |

**6.pielikums**

## iepirkuma nolikumam

*pie 20\_\_.gada \_\_.\_\_\_\_\_\_\_\_ līguma*

**LĪGUMS**

***par autoruzraudzības veikšanu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*(norāda atbilstošo būvobjekta nosaukumu)*

Daugavpils 20\_\_.gada \_\_\_\_.\_\_\_\_\_\_\_\_\_\_\_\_

**\_\_\_\_\_\_\_\_\_,** reģ.Nr.\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_, no vienas puses, (turpmāk – Pasūtītājs),un

**\_\_\_\_\_\_\_\_\_,** reģ.Nr.\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_**\_\_\_\_\_\_\_\_\_\_\_\_** personā, kurš/a rīkojas saskaņā ar \_\_\_\_, no otras puses, (turpmāk – Autoruzraugs), bet visi kopā turpmāk saukti Puses,

pamatojoties uz Iepirkuma “Būvniecības ieceres dokumentācijas izstrāde un autoruzraudzības veikšana SIA „Daugavpils satiksme” objekta Kārklu ielā 24, Daugavpilī siltināšanai”, identifikācijas Nr.SIADS/2024/1, rezultātiem, noslēdza šādu līgumu (turpmāk - Līgums):

1. **LĪGUMA PRIEKŠMETS**
2. Pasūtītājs uzdod, bet Autoruzraugs apņemas veikt ar saviem spēkiem, tehniskajiem līdzekļiem un materiāliem veikt autoruzraudzību (turpmāk – Autoruzraudzība) \_\_\_\_\_\_\_\_\_\_\_\_\_\_\_\_\_\_\_\_\_\_ *(būvobjekta nosaukums)* kas tiek realizēts atbilstoši \_\_\_\_\_\_\_\_\_\_\_\_\_\_ (reģ.Nr. \_\_\_\_\_\_\_\_) izstrādātajai būvniecības ieceres dokumentācijai – „\_\_\_\_\_\_\_\_\_\_\_\_\_\_\_\_” (*\_\_\_\_\_\_\_\_\_\_\_\_\_(būvniecības ieceres akcepta datums un būvatļaujas Nr., ja nepieciešams*)) (turpmāk – Būvniecības dokumentācija).
3. Autoruzraudzība ir veicama saskaņā ar Līgumu, tā pielikumiem un spēkā esošajiem Latvijas Republikas normatīvajiem aktiem un noteikumiem, kas reglamentē un ir attiecināmi uz Līgumā noteikto Autoruzraudzību, tai skaitā Ministru kabineta 2014.gada 19.augusta noteikumiem Nr.500 „Vispārīgie būvnoteikumi”.
4. Autoruzraugs apliecina, ka ir tiesīgs veikt Autoruzraudzību.

**II. LĪGUMA TERMIŅŠ UN IZPILDES KĀRTĪBA**

1. Šis Līgums stājas spēkā ar tā parakstīšanas brīdi un ir spēkā līdz Pušu saistību izpildei.
2. Autoruzraudzības darbu veikšanas termiņš tiek noteikts no dienas, kad būvuzņēmējs, kuram jāveic būvniecības darbi, (turpmāk – Būvuzņēmējs) ir uzsācis būvdarbus un līdz būvdarbu pabeigšanai būvobjektā un tā nodošanai ekspluatācijā.

**III. LĪGUMCENA UN APMAKSAS KĀRTĪBA**

1. Kopējā Autoruzraudzības Līgumcena saskaņā ar Finanšu piedāvājumu (autoruzraudzības summa) un Tāmi ir **\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_) bez PVN**, PVN 21% \_\_\_\_\_ EUR (\_\_\_\_\_\_\_\_\_\_\_\_\_\_) pavisam kopā ar PVN 21% \_\_\_\_\_ EUR (\_\_\_\_\_\_\_\_\_\_\_\_\_\_).
2. Līgumcenas samaksu Pasūtītājs veic pa daļām šādā kārtībā:
	1. katru mēnesi, proporcionāli izpildīto būvdarbu vērtībai. Minētā ikmēneša Autoruzraudzības maksa tiek noteikta proporcionāli attiecīgajā mēnesī veiktajam Autoruzraudzības apjomam attiecībā pret kopējo Autoruzraudzības apjomu (100%) (viens simts procenti) naudas izteiksmē. Autoruzraudzības apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto būvdarbu apjoma attiecībā pret kopējo būvdarbu apjomu (100%) (viens simts procenti) naudas izteiksmē. Maksājums tiek veikts 20 (divdesmit) kalendāro dienu laikā pēc ikmēneša Autoruzraudzības darbu pieņemšanas un nodošanas akta abpusējas parakstīšanas un Autoruzrauga sagatavota rēķina saņemšanas;
	2. pēdējais maksājums 20 (divdesmit) kalendāro dienu pēc visu būvdarbu izpildes un nodošanas, Autoruzraudzības darbu pieņemšanas un nodošanas akta abpusējas parakstīšanas un Autoruzrauga sagatavota rēķina saņemšanas.
3. Visus maksājumus, kas izriet no Līguma, Pasūtītājs veic ar pārskaitījumu uz Līgumā norādīto Autoruzrauga norēķinu kontu pēc Pasūtītāja saskaņojuma saņemšanas maksājuma veikšanai. Par Autoruzraudzības darbu apmaksas dienu tiek uzskatīta diena, kad Pasūtītājs ir veicis finanšu līdzekļu norēķinu uz Līgumā norādīto Autoruzrauga norēķinu kontu, ko apliecina attiecīga bankas izraksta izdruka.
4. Gadījumā, ja Līguma darbības laikā rodas nepieciešamība grozīt būvdarbu apjomus (piemēram, papildus būvdarbi), Puses vienojas atstāt nemainīgu Līgumā noteikto Līgumcenu bez pievienotās vērtības.
5. Gadījumā, ja tiek mainīta Latvijas Republikas nodokļu likumdošana, Puses vienojas atstāt nemainīgu Līgumā noteikto Līgumcenu bez pievienotās vērtības nodokļa. Pievienotās vērtības nodoklis tiek aprēķināts un maksāts normatīvajos aktos noteiktajā apmērā un kārtībā atbilstoši pievienotās vērtības nodokļa likmes izmaiņām.
6. **AUTORUZRAUDZĪBAS NOTEIKUMI**
7. Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvdarbu procesu un sniegt priekšlikumus par iespējamiem risinājumiem.
8. Autoruzraugs informē Pasūtītāju un normatīvajos aktos noteiktās institūcijas par darbu gaitā konstatētajiem trūkumiem, pieļautajām atkāpēm no būvniecības ieceres dokumentācijas vai Latvijas būvnormatīvu pārkāpumiem.
9. Autoruzraugam ir jāveic būvprojekta labojumus, precizējumus, mezglu detalizāciju bez papildus apmaksas, gadījumā, ja būvniecības laikā konstatētas projekta kļūdas, vai neatbilstību situācijai dabā, nepieciešamības gadījumā noformējot rasējumus, būvprojekta izmaiņu saskaņošanai.
10. Autoruzraugam ir pienākums izvērtēt, izanalizēt un saskaņot būvuzņēmēja iesniegtos neparedzēto darbu vai papildus darbu tāmes. Saskaņojot neparedzēto darbu tāmi vai papildus darbu tāmi, Autoruzraugs apliecina, ka tāmē iekļautie izcenojumi ir adekvāti un atbilst tirgus situācijai, kā arī izcenojumi nav mākslīgi palielināti.
11. Autoruzrauga pienākums ir piedalīties Pasūtītāja organizētajās sanāksmēs, lai pārrunātu būvniecības izpildes norisi, kā arī pēc uzaicinājuma piedalīties tās komisijas darbā, kura pieņem būvobjektu ekspluatācijā. Sanāksmju daudzums atbilstoši darba apjomiem. Sanāksmes notiek reizi nedēļā, kā arī pēc Pasūtītāja izsaukuma.

**V. PUŠU PIENĀKUMI UN TIESĪBAS**

1. Autoruzraugam 5 (piecu) darba dienu laikā no Līguma noslēgšanas brīža jāiesniedz būvspeciālista profesionālās civiltiesiskās atbildības apdrošināšanas līgums un apliecinājums par prēmijas samaksu saskaņā ar Ministru kabineta 2014.gada 19.augusta noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto kārtību, ar atbildības limitu 100% no Līgumcenas par projektēšanas un ar to saistīto pakalpojumu veikšanu, kam jābūt spēkā no būvdarbu uzsākšanas līdz akta par objekta pieņemšanu ekspluatācijā apstiprināšanas dienai.
2. Autoruzrauga pienākums ir ievērot šī Līguma noteikumus, darbu izpildi regulējošo normatīvo aktu prasības un kompetento institūciju norādījumus.
3. Autoruzraugam ir pienākums piedalīties visās būvsapulcēs būvniecības laikā, kā arī pienākums ierasties būvlaukumā pēc Pasūtītāja, Būvuzņēmēja, būvuzrauga, būvinspektora vai citu būvvaldes amatpersonu uzaicinājuma.
4. Autoruzraugam ir tiesības pieprasīt un saņemt no Pasūtītāja Autoruzraudzības pakalpojumu izpildei nepieciešamo dokumentāciju.
5. Autoruzraugs ievēro informācijas konfidencialitāti, neizmanto to paša vai jebkuras trešās personas labā, neizpauž trešajām personām un nelieto citādi kā tikai Līgumā noteikto pienākumu izpildīšanas nodrošināšanai.
6. Autoruzraugs informē Pasūtītāju par visiem apstākļiem, kuri var ietekmēt būvniecības procesu, un sniedz priekšlikumus par iespējamiem risinājumiem.
7. Autoruzraugam jālabo un jāsniedz uz sava rēķina kļūdas un trūkumi būvniecības ieceres dokumentācijā (t.sk. būvprojekta precizēšana un skaidrojumu sniegšana).
8. Autoruzraugam ir jāsniedz atzinums par būves gatavību pieņemšanai ekspluatācijā.
9. Pasūtītājs ir tiesīgs jebkurā Autoruzraudzības veikšanas posmā veikt Autoruzraudzības darbu izpildes pārbaudi, pārbaudot vai tā atbilst visiem līguma nosacījumiem.
10. Pasūtītājs kontrolē Līguma izpildes gaitu.

**VI. AUTORUZRAUDZĪBAS DARBU PIEŅEMŠANA – NODOŠANA**

1. Līgumā paredzētie Autoruzraudzības darbi tiek uzskatīti par izpildītiem brīdī, kad Pasūtītājs un Būvuzņēmējs ir parakstījuši saskaņā ar savstarpējo līgumu izpildīto darbu nodošanas – pieņemšanas aktu, būvobjekts nodots ekspluatācijā un Pasūtītājs ar Autoruzraugu parakstīja Autoruzraudzības darbu nodošanas – pieņemšanas aktu.

**VII. LĪGUMA GROZĪŠANA UN IZBEIGŠANA**

1. Grozījumus Līgumā un Līguma dokumentos var izdarīt Pusēm par to rakstiski vienojoties un ievērojot Publisko iepirkumu likuma regulējumu. Vienošanās tiek pievienota šim Līgumam kā neatņemama tā sastāvdaļa.
2. Līgumu var izbeigt, Pusēm par to rakstveidā vienojoties.
3. Pasūtītājam ir tiesības vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Autoruzraugu vismaz 3 (trīs) kalendārās dienas iepriekš, ja ir iestājies vismaz viens no šādiem gadījumiem:
	1. Autoruzraugs neievēro likumīgus Pasūtītāja norādījumus vai arī atkārtoti nepilda kādas Līgumā noteiktās saistības vai pienākumus, un, ja Izpildītājs šādu neizpildi nav novērsis 5 (piecu) kalendāro dienu laikā pēc attiecīga rakstiska Pasūtītāja paziņojuma saņemšanas;
	2. Autoruzraugs pārkāpj Latvijas Republikas spēkā esošos normatīvos aktus, kas attiecas uz Autoruzraudzību;
	3. ja Autoruzraugam pasludināts maksātnespējas process, apturēta tā saimnieciskā darbība vai tas tiek likvidēts;
	4. līgumu nav iespējams izpildīt tādēļ, ka līguma izpildes laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
4. Ja Pasūtītājs vienpusēji izbeidz Līgumu pamatojoties uz Līguma 29.1. vai 29.2.punktu Autoruzraugs maksā Pasūtītājam līgumsodu 10% (desmit procenti) no Līgumcenas, kā arī sedz visus zaudējumus, kas radušies Pasūtītājam sakarā ar Līguma izbeigšanu.
5. Ja Līgums tiek izbeigts, Autoruzraugs 5 (dienu) kalendāro dienu laikā nodot Pasūtītājam visu dokumentāciju, kas saistīta ar Līguma izpildi, ja tāda ir Autoruzrauga rīcībā.

**VIII. PRETENZIJU UN STRĪDU IZSKATĪŠANAS KĀRTĪBA**

1. Visus strīdus, kas rodas izpildot Līgumu, Puses risina pārrunu ceļā.
2. Ja domstarpību atrisināšana tādā veidā nav iespējama, strīdi tiek risināti Latvijas Republikas normatīvajos aktos noteiktajā kārtībā, attiecīgas piekritības tiesā.
3. **PUŠU ATBILDĪBA**
4. Ja Autoruzraugs vai Pasūtītājs nav izpildījis kādu no Līguma noteikumiem, tad attiecīgā Puse atbild saskaņā ar Līgumu un Latvijas Republikas normatīvajiem aktiem.
5. Gadījumā, ja Autoruzraugs neievēro būvobjekta apmeklējumu pienākumu (ar 5 (piecu) darba dienu pielaides periodu) vai nepiedalās būvsapulcēs būvniecības laikā, vai nepilda kādas Līgumā noteiktās saistības vai pienākumus, Pasūtītājs ir tiesīgs piemērot Autoruzraugam līgumsodu EUR 50 (piecdesmit *euro*) apmērā par katru konstatēto gadījumu.
6. Gadījumā, ja Autoruzrauga noteiktā kontaktpersona darba laikā (darba dienās no plkst.8:00 līdz plkst.17:00) telefoniski nav sazvanāma, neatbild uz Pasūtītāja e-pasta sūtījumiem vairāk kā 2 dienas pēc kārtas, tiek uzskatīts, ka Autoruzraugs izvairās no Līgumā paredzēto darbu veikšanas un Pasūtītājs ir tiesīgs piemērot Autoruzraugam līgumsodu EUR 50 (piecdesmit *euro*) apmērā par katru konstatēto gadījumu.
7. Līgumā minēto līgumsodu Pasūtītājs ir tiesīgs ieturēt no Autoruzraugam izmaksājamās Līgumcenas.
8. Gadījumā, ja Pasūtītājs, pretēji šī Līguma noteikumiem, neievēro maksājumu termiņus, tam jāmaksā Autoruzraugam līgumsods 0,2% apmērā no Līgumcenas, par katru nokavēto dienu, bet ne vairāk kā 10% no Līgumcenas.
9. Puses ir tiesīgas atteikties no iepriekšminētajām soda sankcijām, ja Puses savstarpēji vienojas vai otra Puse pierāda, ka kavēšanās iemesls ir trešā puse vai nepārvarama vara un tās iemeslu dēļ minētā Puse nav varējusi kavēšanos novērst.
10. Līgumsoda piemērošana neatbrīvo Puses no saistību pilnīgas izpildes.

**X. Fizisko personu datu aizsardzība**

1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
5. Neskatoties uz iepriekš minēto, Autoruzraugs piekrīt, ka Pasūtītājs nodod no Autoruzrauga saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.

**XI. CITI NOTEIKUMI**

1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
2. Nevienai no Pusēm nav tiesību nodot savas tiesības un pienākumus trešajai personai bez otras Puses rakstiskas piekrišanas.
3. Pasūtītāja atbildīgā kontaktpersona ar Līguma izpildi saistītos jautājumos ir \_\_\_\_\_\_, tālr.: \_\_\_\_\_\_\_, e-pasts: \_\_\_\_\_\_@\_\_\_\_.lv.
4. Autoruzraugs rakstiski nozīmē atbildīgo darbinieku autoruzraudzības veikšanai. Autoruzrauga atbildīgā persona, kuras pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kura Līgumā ir pilnvarota parakstīt ar Līguma izpildi saistītos dokumentus ir \_\_\_\_\_\_\_, tālr.: \_\_\_\_\_\_\_, e-pasts: \_\_\_\_\_\_@\_\_\_\_.lv.
5. Visi Līguma grozījumi, papildinājumi un pielikumi ir Līguma neatņemamas sastāvdaļas.
6. Līgums sastādīts uz \_\_\_ (*skaits vārdiem*) lapām, ar vienādu juridisko spēku, no kuriem viens glabājas pie Pasūtītāja, bet otrs pie Autoruzrauga. (*Ja līgumu paraksta elektroniski, šo punktu attiecīgi groza*).

**XII. PUŠU REKVIZĪTI**

|  |  |
| --- | --- |
| **Pasūtītājs:** | **AUTORUZRAUGS:** |

**7.pielikums**

iepirkuma nolikumam

# **Objekta apsekošanas AKTS**

Iepirkumam **“Būvniecības ieceres dokumentācijas izstrāde un autoruzraudzības veikšana SIA „Daugavpils satiksme” objekta Kārklu ielā 24, Daugavpilī siltināšanai”**, identifikācijas numurs SIADS/2024/1

Pasūtītājs: SIA „Daugavpils satiksme”

Uzņēmējs: \_\_\_\_„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, reģ. Nr.\_\_\_\_\_\_\_\_\_\_\_\_\_\_\_\_\_

Pretendenta pārstāvis ar savu parakstu apliecina, ka:

1) tika veikta apsekošana;

2) darbu sastāvs un apjoms ir skaidrs un pietiekošs kvalitatīviem darbiem;

3) piedāvātajā cenā tiks iekļauti visi izdevumi, kas ir nepieciešami kvalitatīvu darbu izpildei objektā

4) iebildumu par darbu apjomu nav.

|  |  |  |  |
| --- | --- | --- | --- |
| Objekta adrese | Datums (*dd.mm.gg*.) | Pretendenta pārstāvis (vārds, uzvārds, paraksts) | SIA “Daugavpils satiksme” pārstāvis (vārds, uzvārds, paraksts) |
| Kārklu iela 24, Daugavpils |  |  |  |